
DR.30.10.2018                                                                                                                            133                   

 
Sekian, terima kasih. 

Timbalan Yang di-Pertua [Dato' Mohd Rashid Hasnon]: Terima kasih Yang 
Berhormat Menteri Pendidikan. Saya ingin meneruskan giliran menjawab, seterusnya 
daripada Kementerian Pembangunan Luar Bandar. 

 

9.17 mlm. 

Timbalan Menteri Pembangunan Luar Bandar [Tuan Sivarasa Rasiah]: Terima 
kasih, Tuan Yang di-Pertua. Terlebih dahulu saya ingin mengucapkan ribuan terima kasih 
kepada 11 orang Ahli-ahli Yang Berhormat yang telah berbahas dan membangkitkan perkara-
perkara yang berkaitan dengan Kementerian Pembangunan Luar Bandar sepanjang lima hari 
perbahasan Kajian Separuh Penggal Rancangan Malaysia Kesebelas ini. 

Izinkan saya, Tuan Yang di-Pertua, untuk menjawab perkara-perkara yang telah 
dibangkitkan oleh Ahli-ahli Yang Berhormat semasa perbahasan tersebut. Saya ingin mula 
dengan pandangan yang dikemukakan oleh Yang Berhormat Setiu dan juga Yang Berhormat 
Sibu.  

Pertama ialah daripada Yang Berhormat Setiu yang meminta Kementerian 
Pembangunan Luar Bandar memberi perhatian yang serius kepada pembangunan luar 
bandar. Manakala Yang Berhormat Sibu pula membangkitkan mengenai langkah yang akan 
diambil oleh kerajaan untuk membantu pembangunan luar bandar terutamanya di kawasan 
central Sarawak, dengan izin. 

Untuk makluman Yang Berhormat Setiu dan Yang Berhormat Sibu, Kementerian 
Pembangunan Luar Bandar sentiasa dan akan mengambil pendekatan pembangunan luar 
bandar yang holistik meliputi pembangunan infrastruktur, ekonomi dan modal insan 
terutamanya di negeri Sabah dan Sarawak serta negeri-negeri di Semenanjung yang masih 
ketinggalan seperti Kelantan dan Terengganu. 

Sehubungan dengan ini, kementerian baru-baru ini telah melancarkan Pelan 
Harapan Pembangunan Luar Bandar pada 29 Oktober 2018 yang bertemakan, ‘Luar Bandar 
Sejahtera’. Pelan ini merupakan perancangan dan hala tuju pembangunan luar bandar bagi 
lima tahun yang akan datang iaitu bermula tahun  2018 hingga 2023 berdasarkan aspirasi 
rakyat seperti mana yang terkandung dalam manifesto Pakatan Harapan. 

■2120 

Pelan ini Tuan Yang di-Pertua meliputi enam teras iaitu: 

(i) prasarana yang lengkap dan berkualiti; 

(ii) ekonomi luar bandar yang berdaya saing;  

(iii) keusahawanan yang melibatkan pemerkasaan usahawan luar 
bandar dan mewujudkan sumber pendapatan alternatif; 

(iv) model insan bagi melahirkan masyarakat luar bandar yang 
berilmu, mahir dan cemerlang; 

(v) memperkasakan wanita luar bandar; dan 

(vi) sistem penyampaian yang mengutamakan keperluan rakyat.  

Enam teras ini merangkumi 29 strategi dan 94 program yang akan dilaksanakan 
bagi memenuhi hasrat dan aspirasi tema Luar Bandar Sejahtera tersebut. Di bawah Pelan 
Harapan Pembangunan Luar Bandar ini juga, kementerian akan memberi tumpuan untuk 
membangunkan 28 daerah di Malaysia yang mempunyai purata pendapatan bulanan 
terendah termasuk 13 daerah di Sarawak, lima di Sabah, tujuh di Kelantan, dua di Kedah dan 
satu di Pahang. Ini adalah selaras dengan hasrat kementerian untuk pembangunan wilayah 
yang lebih seimbang dan inclusive serta dapat mengurangkan migrasi penduduk di luar 
bandar ke bandar.  

Tuan Yang di-Pertua selain itu, kementerian juga dalam proses- sebab pelan itu 
adalah untuk tempoh lima tahun. Selain daripada itu, kementerian juga dalam proses 
menyediakan dasar pembangunan luar bandar yang akan menjadi dasar utama 



Sekian, terima kasih. Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri Pendidikan. Saya ingin meneruskan giliran menjawab, seterusnya daripada Kementerian Pembangunan Luar Bandar. 9.17 mlm. Timbalan Menteri Pembangunan Luar Bandar [Tuan Sivarasa Rasiah]: Terima kasih, Tuan Yang di-Pertua. Terlebih dahulu saya ingin mengucapkan ribuan terima kasih kepada 11 orang Ahli-ahli Yang Berhormat yang telah berbahas dan membangkitkan perkara- perkara yang berkaitan dengan Kementerian Pembangunan Luar Bandar sepanjang lima hari perbahasan Kajian Separuh Penggal Rancangan Malaysia Kesebelas ini. Izinkan saya, Tuan Yang di-Pertua, untuk menjawab perkara-perkara yang telah dibangkitkan oleh Ahli-ahli Yang Berhormat semasa perbahasan tersebut. Saya ingin mula dengan pandangan yang dikemukakan oleh Yang Berhormat Setiu dan juga Yang Berhormat Sibu. Pertama ialah daripada Yang Berhormat Setiu yang meminta Kementerian Pembangunan Luar Bandar memberi perhatian yang serius kepada pembangunan luar bandar. Manakala Yang Berhormat Sibu pula membangkitkan mengenai langkah yang akan diambil oleh kerajaan untuk membantu pembangunan luar bandar terutamanya di kawasan central Sarawak, dengan izin. Untuk makluman Yang Berhormat Setiu dan Yang Berhormat Sibu, Kementerian Pembangunan Luar Bandar sentiasa dan akan mengambil pendekatan pembangunan luar bandar yang holistik meliputi pembangunan infrastruktur, ekonomi dan modal insan terutamanya di negeri Sabah dan Sarawak serta negeri-negeri di Semenanjung yang masih ketinggalan seperti Kelantan dan Terengganu. Sehubungan dengan ini, kementerian baru-baru ini telah melancarkan Pelan Harapan Pembangunan Luar Bandar pada 29 Oktober 2018 yang bertemakan, 'Luar Bandar Sejahtera'. Pelan ini merupakan perancangan dan hala tuju pembangunan luar bandar bagi lima tahun yang akan datang iaitu bermula tahun 2018 hingga 2023 berdasarkan aspirasi rakyat seperti mana yang terkandung dalam manifesto Pakatan Harapan. #2120 Pelan ini Tuan Yang di-Pertua meliputi enam teras iaitu: (i) prasarana yang lengkap dan berkualiti; (ii) ekonomi luar bandar yang berdaya saing; (iii) keusahawanan yang melibatkan pemerkasaan usahawan luar bandar dan mewujudkan sumber pendapatan alternatif; (iv) model insan bagi melahirkan masyarakat luar bandar yang berilmu, mahir dan cemerlang; (v) memperkasakan wanita luar bandar; dan (vi) sistem penyampaian yang mengutamakan keperluan rakyat. Enam teras ini merangkumi 29 strategi dan 94 program yang akan dilaksanakan bagi memenuhi hasrat dan aspirasi tema Luar Bandar Sejahtera tersebut. Di bawah Pelan Harapan Pembangunan Luar Bandar ini juga, kementerian akan memberi tumpuan untuk membangunkan 28 daerah di Malaysia yang mempunyai purata pendapatan bulanan terendah termasuk 13 daerah di Sarawak, lima di Sabah, tujuh di Kelantan, dua di Kedah dan satu di Pahang. Ini adalah selaras dengan hasrat kementerian untuk pembangunan wilayah yang lebih seimbang dan inclusive serta dapat mengurangkan migrasi penduduk di luar bandar ke bandar. Tuan Yang di-Pertua selain itu, kementerian juga dalam proses- sebab pelan itu adalah untuk tempoh lima tahun. Selain daripada itu, kementerian juga dalam proses menyediakan dasar pembangunan luar bandar yang akan menjadi dasar utama.